Mihhail Škurenkov

Mihhail Škurenkov (vene keeles Шкуренков, Михаил Васильевич; 1. detsember 1902 Tveri kubermang – surmaaeg ja -koht teadmata) oli NSV Liidu sõjaväelane ja riikliku julgeoleku ohvitser, Eesti NSV RJ RK ja Eesti NSV RJMi 1. osakonna ülemJaak Pihlau, Lehekülgi Eesti lähiajalost: kuidas ENSV MGB välisluureülem GULAG-i arhipelaagi sattus, Tuna, 2007 nr. 3.

Mihhail Škurenkov sündis 1902. aastal Tveri kubermangus Novotorženskis taluniku perekonnas, astus VK(b)P-sse 1927.  ja 1928. aastao OGPU-sse, lõpetas 1931. aastal OGPU transpordikooli.

Teenis töötas Leningradi ja Leningradi oblasti julgeolekuorganites, peamiselt vee- ja vastuluureosakonnas operatiivtöötaja ning uurijana, 1940. aastani.

1940. aastal suunati Mihhail Škurenkov NSV Liidu SARKi operatiivgrupi koosseisus Eestisse ja määrati Eesti NSV SARKi Narva linnaosakonna ülema asetäitjaks, riikliku julgeoleku liinis.

Teise maailmasõja  alguses evakueerus Nõukogude tagalasse, kus tegutses paar kuud NSV Liidu SARKi Leningradi oblasti valitsuse vastuluureosakonnas jaoülema asetäitjana, aastail 1942–1944 aga SARKi  Kuibõševi oblasti valitsuse uurimisosakonna ülema asetäitjana. 

1944. aasta kevadel suunai M. Škurenkov uuesti tööle Eesti NSV julgeolekuorganitesse, kus ta oli lühiajaliselt Eesti NSV Riikliku Julgeoleku Rahvakomissariaadi  4. osakonna ülema asetäitja, siis aga määrati Eesti NSV RJ RK  välisluure (1.) osakonna ülema asetäitjaks ning alampolkovnikuna Eesti NSV Riikliku Julgeoleku Ministeeriumi 1. osakonna ülemaks kuni 1947. aastani. Teenistuse eest autasustati riikliku julgeoleku major M. Škurenkovi 1945. aastal ordeniga Austuse märkУказ Президиума ВС СССР от 31.05.1945 № 221/447, о награждении работников органов НКВД-НКГБ [за борьбу с национальным сопротивлением в Прибалтике], Cайт истории, по организационной структуре и кадровому составу органов безопасности (ВЧК-КГБ).

1947. aasta suvel viidi M. Škurenkov Eesti NSV RJM välisluureosakonnast üle julgeoleku Harjumaa osakonna ülemaks, seejärel arreteeriti - teda süüdistati muu hulgas riigivara riisumises, moraalses laostumises, selles, et tööülesannete täitmise asemel ta joob ja lõbutseb koos oma agentide ja armukestega Tallinna restoranides, dešifreerides nii Nõukogude välisluure agentuuri kui ka julgeoleku salajasi töömeetodeidJaak Pihlau, Lehekülgi Eesti lähiajalost: kuidas ENSV MGB välisluureülem GULAG-i arhipelaagi sattus, Tuna, 2007 nr. 3, lk 104-105.  

M. Škurenkov mõisteti süüdi,  kandis oma karistusaega Komi ANSV Sevželdorlagis ja vabanes 1958. aastal.

Viited

Välislingid
Jaak Pihlau, Lehekülgi Eesti lähiajalost: kuidas ENSV MGB välisluureülem GULAG-i arhipelaagi sattus, Tuna, 2007 nr. 3
Шкуренков, Михаил Васильевич, Кадровый состав органов государственной безопасности СССР

Kategooria:KGB töötajad Eestis
Kategooria:Ordeni "Austuse märk" kavalerid
Kategooria:Punatähe ordeni kavalerid
Kategooria:Sündinud 1902
Kategooria:Surmaaeg puudub